Daməd Nəbiyev

Daməd Nəbiyev(Daməd Məcid oğlu Nəbiyev;d.1925, Yevlax rayonu, Varvara kəndi ö.19 noyabr 2021) - Böyük Vətən müharibəsi veteranı, mayor.

  Həyatı 
Daməd Nəbiyev 1925-ci ildə oktyabr ayının 15-də Yevlax rayonunun Varvara kəndində anadan olmuşdur.

1943-cü ildə Gürcustanın Qambori rayonunda yerləşən hərbi məktəbə yollanmışdır. İkinci dünya müharibəsində D.Nəbiyev Birinci Belarusiya cəbhəsinin 221-ci aviabombardmançı diviziyasının 8-ci qvardiya bombardmançı polkunda hava atıcı radisti kimi iştirak etmişdir.

Müharibə bitdikdən sonra 1946-cı ilin payızında D. Nəbiyevin polku Ukraynanın Zaporoje şəhərinə gəlir və 5 ay qaldıqdan sonra hərbi hissəsi dağılır və D. Nəbiyev Leninqrada göndərilir. 1949-cu ilə kimi Leninqradda təlim uçuşları həyata keçirmişdir.

1950-ci ildə hərbi nazir marşal Jukovun əmri ilə D. Nəbiyev səhəti ilə əlaqədar aviasiyanın tərkibindən çıxarılmış və Bakı hərbi dairəsinə göndərilmişdir.  
Bir neçə il Bakıda, daha sonra Ağdamda qulluq etmişdir.

1960-cı ilin əvvəllərində D. Nəbiyevin hərbi hissəni ləğv etdilər və onu Gəncə şəhərinə göndərirlər.

1963-cü ildə qiyabi olaraq Gəncə Kənd Təsərrüfatı İnstitutunun Aqronomluq fakültəsinə daxil olmuşdur.

1973-cü ilə qədər Gəncədəki radiotexniki hərbi hissədə xidmət edir.31 il hərbi xidmət keçdikdən sonra təqaüdə çıxmaq qərarımı almışdır.

1973-cü ildən Gəncə Kənd Təsərrüfatı Texnikumunda, 1979-dan da 2002-ci ilə qədər Gəncə Musiqi Texnikumunda hərbi hazırlıq dərslərini tədris etmişdir.

Sonra isə  Bakıya köçmüşdür.

 Ailəsi 
1951-ci ildə D. Nəbiyev Yevlaxda Səlimə xanımla ailə qurmuşdur. Dörd övladı, səkkiz nəvəsi və on iki 
nəticəsi var.

 Ölümü 
19 noyabr 2021-ci ildə 96 yaşında vəfat edib.

 Döyüş yolu 
 1943-cü ildə  5 gənclə birlikdə kursant olaraq GürcüstanınQambori rayonunda yerləşən hərbi məktəbə  yollanmışdır.
 1944-cü ildə məktəbi bitirdikdən sonra onları Kirovabada (indiki Gəncə şəhəri) təlim kurslarına aparıblar. Təlim kursları bitdikdən sonra  Birinci Belarusiya cəbhəsinin 221-ci aviabombardmançı diviziyasının 8-ci qvardiya bombardmançı polku ilə Polşa ərazisinə gəlmişdir. D.Nəbiyevin hava atıcı radisti kimi ilk döyüş uçuşu Varşava üzərində olmuşdur.Varşava uğrunda döyüşlər 20 gün davam edib. Daha sonra D. Nəbiyevin döyüşçüsü olduğu aviasiya polku Polşanın Krakov, Radom, Poznan şəhərlərini azad edilməsində iştirak etmişdir.
 1945-ci il mayın 2-də  Berlinə daxil olan sovet döyüşçüləri şəhər uğrunda ölüm-dirim döyüşünə atılıblar və Daməd Nəbiyevin də son uçuşu məhz Berlim üzərində olmuşdur. 
 1945-ci il mayın 8-də hərbi komandanlıq almanların təslim olduğunu elan etdi və d. Nəbiyevin polku Falkenberq şəhərində yerləşən aerodromda qələbəni bayram etmişlər.

  Mükafatları 
 "Döyüşdə fərqlənməyə görə"
 "Varşavanın azad olunması"
 "Berlinin alınması"

  Həmçinin bax 
 İkinci dünya müharibəsi
 Veteran

  Xarici keçidlər 
 Yasamal rayon Heydər Əliyev Mərkəzində faşizm üzərində Qələbənin 70-ci ildönümü ilə əlaqədar dəyirmi masa keçirildi
 Alman faşizmi üzərində Qələbənin 72-ci ildönümü ərəfəsində İkinci Dünya müharibəsi veteranları ilə görüş olub
 "Bəşəriyyət tarixində İkinci Dünya müharibəsi dağıdıcı xüsusiyyətə malik olan dəhşətli bir müharibə idi"  

 İstinadlar